經數: 一八三○

經名: 成唯識論述記卷第二本

頁數: 二八一

上	欄

論. 又若命根至非實命根述曰. 此中第二

如受非根難. 量云. 汝所言命根. 非實命根.

許異識實有故. 如受想等自命根假

無違宗失. 薩婆多師以命能持身. 唯業能

持命如經部等無命根者. 不然. 卽入

無心定無物持身. 及無色界生. 起不同分

心. 無漏心等. 便非彼趣. 無假命根所依等

故. 薩婆多以命能持故. 卽無前過者. 今立

量云. 又汝命根. 不能持身. 以非心故. 如

色以衆同分前已破故無不定過. 又不

爾者幷取同分及命根皆不能持. 和合名

宗. 又入無心定時旣1令無心. 如何有命.

量云. 汝入無心定等時. 應無實命根. 此中

等言等取無想異熟. 彼睡眠悶絶二位□有

心故. 但等一也. 以無心故. 如死屍等. 或

樹木等. 故知無心定等中定識不離故是有

情數. 有情數爲比量如下文可知. 又命根

須何法持. 卽言是業. 若爾此業足持果法.

何假命根. 量云. 除命根外餘異熟法. 應實

命根不能持之唯業能持. 宗也. 業所招故.

因如汝命根. 喩. 若言以煖識間斷故不然

者. 更立量云. 汝命根. 不能持身. 以非心

故. 如色等. 又對經部師. 眼等不能持種.

入無色時捨故. 阿賴耶識入無心時不捨.

能持種等. 不可爲例

論. 若爾如何經說三法述曰. 下文第三假

爲他詰難. 於中有六. 外人云. 若言壽體卽

識性故. 經言三法

三法者何

中	欄

論. 義別說三如四正斷述曰. 此論主答. 但

是一識義別說三. 謂阿賴耶識相分色法身

根所得名煖此識之種名壽. 以能持識故.

現行識是識. 故言三法義別說之. 非謂別

有體性. 是則身捨煖時. 有餘二不捨. 如

無色界生. 餘二捨時煖必隨捨. 故言三法捨

身時等. 然今此三約義別說. 但是一體. 如

四正斷. 四正斷約已生未生善惡二法義別

說四. 體但是一精進數也

論. 住無心位壽煖應無述曰. 此外人云. 若

壽煖體卽是識者. 入無心位識已捨故壽

煖應無

論. 豈不經說識不離身述曰. 此論主答. 識

不離身. 明亦有餘二. 非我宗中許無心定

2而無有識

論. 旣爾如何名無心位述曰. 此外人問

論. 彼滅轉識非阿賴耶述曰. 此論主答. 言

無心者. 彼滅或六或七轉識. 非阿賴耶. 此

□有故. 所以有煖壽

外人問曰. 何知此位有此識也

論. 有此識因後當廣說述曰. 下第三卷自

廣說也. 正理師云. 若無命根誰爲界趣生

之體. 於無色界起不同分心. 及無漏心. 於

下二界入無心定. 誰能持身. 識煖不□故.

入無心位壽煖有. 三是一體亦有識. 入無

色位色皆無. 三體旣一應有煖無色厭

煖色. 有識卽無煖. 無心不厭於細心. 所以

亦有識. 其義應思

論. 此識足爲至有實命根述曰. 遍簡色及

下	欄

五識. 不遍三界故. □續簡第六識. 異熟簡

第3七. 此阿賴耶識足爲界趣生體. 是遍

三界一切位中. 及不斷. □相續. 復是引業.

眞異熟果. 餘法雖亦屬界趣生. 非眞異熟.

故汝無勞別執有實命根. 界雖亦通餘法.

此是眞實界體故也

外人問曰. 前言識種卽是命根. 何義名根

論. 然依親生至假立命根述曰. 此中義意.

但依本識自體分種. 今論主言. 依者顯體是

假依實上立. 依謂所依. 親者卽簡異熟因.

雖生此識是增上緣. 非親生故. 此中據名

言種爲因緣. 親生此識種子者是. 言生者

簡名言之種身中. 極多非業所牽. 不能親

爲因緣生於今識. 今取生者簡去不生. 言

此者簡親生餘識種子. 言識者簡相應法

種. 唯取識種故. 言種者簡現行. 不取第

八現行爲命根故. 彼所簡者皆非命根. 今

取親生之名言種上. 由先世業所引持身

之差別功能. 令色心等住時決定. 依此功

能說名命根. 非取生現行識義. 以此種

子爲業力故. 有持一期之身功能差別

令得決定. 若此種子無此功能. 身便爛

壞. 阿賴耶識現行. 由此種故. 能緣及住持

於眼等法. 亦名能持. 此種正能持於現行之

識. 若不爾者. 現行之識應不得有. 及無能

持餘根等法由此功能故識持於身. 現

行由種力故生. 及緣持法. 不名命根. 非

根本故. 由種生故. 此種不由現行有故.

種爲諸法之根本故. 如決擇二十二根中命

經數: 一八三○

經名: 成唯識論述記卷第二本

頁數: 二八二

上	欄

根無所屬若取現識爲根. 卽定屬意. 何

故云無屬. 先業所引種上別功能爲命根

故. 是此中意然顯揚第一等. 言六處住時

決定假立命者. 卽第六意處是. 此本識種子

故. 如無始法爾六處相續言. 唯取第六處.

又是現行. 識所持故. 從所持說能持種

業名命根. 命根所持. 體非命根. 令六處住

時決定故. 故種爲命根. 餘現行色心等非

命根. 不□續故. 非業所引故. 然業正牽時.

唯牽此種子. 種子方能生現行. 非謂現行

名命根. 故唯種是根又解云. 此識種子者.

謂五根是本識之相分. 相分不離識故. 總

名此識種子. 然功能雖是一體. 是色及心差

別故. 唯言此識. 此中見相種子同體之義.

取六處種子皆命根體雖知二解. 或本

識種. 或六處種子. 六處種子中五處或時

中斷. 而本識獨在不名爲死. 取五根種者.

卽應有死. 以於中間無功能故或命

根三界有差別故或命根應非一. 以種

子非一故. 雖復釋言見相同種. 旣五根種

卽本識種. 與前解何別. 俱唯一種子體故.

若相別種. 此如何通. 有多過故. 前解

爲勝. 亦順正理. 如下第1八增上緣中. 亦唯

取本識種子故. 此通無漏. 佛亦有故

次第四破無心定等及果

論. 復如何知至有實自性述曰. 論主問彼

實有所由.

論. 若無實性至令不現起述曰. 此外人答

出其有理. 非但經說. 且於三位中心等不

中	欄

起. 若無別實法遮心等不生心等. 如何能

暫不起

論. 若無心位至名無心定述曰. 下有二難.

此爲厭色齊心難. 論主將難先牒彼義. 但

言入定唯牒其定. 不牒其果. 例同破也. 若

入此二無心之位. 有別實法異色心等能

□於心名無心定者

次下正難

論. 應無色時至此云何然述曰. 應入無

色之時. 亦有別實法. 異色心等能□於

色名無色定. 彼旣不爾此云何然. 厭心之

時. 有別非色非心來□心. 厭色之位. 亦應

有別非心非色來□色. 厭色之位入無色.

無別非色非心來□色. 厭心之時入無心.

寧別非色非心來□心. 無色旣唯有心. 無

心應唯有色二外人難曰. 厭心入無心.

不許別法□. 卽令厭色入無色亦有別

法遮. 法大乘厭色入無色. 無色卽非是色

種. 厭心入無心. 無心應非是心種. 厭心

入無心. 無心卽心種. 厭色入無色. 無色應

色種. 然彼無色非色種. 故亦無心卽非心

種三論主云. 色法唯所厭. 無色非色種

心法亦能厭. 無心故心種. 卽是色法非能厭.

無色非色種. 設令色法亦能厭. 無色不妨

是色種. 四外因. 我亦應然. 心法通能厭.

別有非色非心來□心. 色法唯所厭. 無別

非心非色來□色. 五論主云. 心法亦能厭.

別有非色非心來□心. 色法唯所厭. 唯應

有色來□色. 色法非能厭. 不許非色非心

下	欄

來□色. 心法卽能厭. 唯應心種來□心. 我

義心法通能厭. 卽說心法名無色. 色法唯

所厭. 故說心種名無心. 卽是心法通能厭.

唯有心種名無心. 色法唯所厭. 唯有心法

名無色. 此中□覆子細*逐徵. 論文雖復不

論. 講者應須審悉. 不爾此文卽爲自害

論. 又遮□心至假亦能遮述曰. 此爲第二

假遮非實難堤謂堤堰. 塘謂[&FFFF]#塘. 此中意

者. 謂薩婆多極微是實. 和合色是假. 如甁等

及堤塘. 旣是和合假法能遮. 極微實法乃不

能遮. 不和合故. 假法遮物此極成法. 今引

爲喩. 今明假法亦能□心不須實法. 如堤

塘等. 然俱舍云如堰江河等者. 此引有

別法爲□. 非謂假實爲喩

次大乘中自出己義

論. 謂修定時至遮心心所述曰. 此申正義.

謂修定時. 於定加行厭患有漏無漏粗動

心心所故. 無想六. 滅定七. 無想有漏. 滅定

無漏. 無想厭如病等. 滅定止息想. 俱爲勞

慮故厭患. 發勝期願云. 我欲或一日. 乃至

七日. 或一劫餘無心. 遮心心所

論. 令心心所漸細漸微述曰. 遂厭此心.

令心心所漸細漸微. 此猶遠加行也

論. 微微心時至厭心等種述曰. 正欲入定

至微微心時. 卽是末後□次於定前刹那

心. 熏異熟識成極增上厭心種子. 以前諸

位雖熏成種. 猶中下品. 未名爲定

論. 由此損伏至假立二定述曰. 由是增上

厭心種子. 餘粗動心等. 於後念以去暫不

經數: 一八三○

經名: 成唯識論述記卷第二末

頁數: 二八三

上	欄

現行. 依此一期無心分位假立二定. 此二

定種無想有漏. 滅盡無漏此說因位初入

滅定. 非久串習. 故說滅心定前厭患種爲

定體

論. 此種善故定亦名善述曰. 卽以厭心功

能種子爲定體性. 故定是善. 此則二定加行

門別. 對法第二. 顯揚第一. 瑜伽第五十二五

十六等廣說. 及彼抄會. 又此論第七卷自廣

解

論. 無想定前至假立無想述曰. 下明定果.

卽是微微心等諸明了心. 心無想果. 將此

果以爲涅槃. 所熏成種. 此是增上微微

心是招彼異熟. 卽招阿賴耶識. 依此本識

餘粗動六轉識想等不行. 於此無心分位

假立無想異熟此言雖總. 而意欲說明

了心時. 種子招總異熟. 無心以去厭心種子.

招別無想異熟. 論種子體. 是一種子通招

總別. 若據其位前後有殊. 有心無心二果

別故又解微微心以前. 明了故招總果. 微

微心細所熏成種感別果. 二種種子各招

一果. 亦不相違. 微微心種轉爲無想定等

故前解爲勝今解卽是彼地六識中善

染等心不行位建立此體. 如許無心唯依

本識. 卽依本識上立此無心. 無心實非異

熟. 親依異熟立. 得異熟名. 故論云不□行

心心所滅. 不簡何性心. 然瑜伽五十三云

唯約生得心心所滅立此異熟者. 卽善等

1□行心. 生便卽得故名生得. 非謂異熟生

得無記心. 或種依本識. 是生得無記性. 與

中	欄

本識同性故名生得. 此相傳解違下第七.

然不順理. 又解第六異熟捨受生得無記

心滅種子上立. 卽是依本識. 而生得粗動想

等滅故. 建立此異熟. 此師爲正. 諸論皆說

生有初心定無覆故. 如下第七第六識何

時滅. 此有二義. 如下第七卷中廣說自有

三師

論. 依異熟立至亦非實有述曰. 此無想天

非眞異熟. 是異熟生. 諸論說名無想異熟

者. 依眞第八異熟識生得種立故名異熟.

非是總報眞實異熟. 如言從異熟所生名

異熟生故無想異熟. 及二無心定亦非實

有. 總結非也. 餘門分別如下當知就別

破中. 上來四段合破七種不相應訖. 初二定

持業釋. 無想異熟通持業依士. 下第三第

七卷自當了知

成唯識論述記卷第二2本

成唯識論述記卷第二末

沙門基撰

論. 復如何知至有實自性述曰. 自下第五

破薩婆多等實有四相於中有四. 初問

外人. 次外人等. 第三廣破. 第四述正. 至下

當知. 此卽初也

論. 契經說故至乃至廣說述曰. 此卽第二

外人引經證有實相. 此中應言有三有爲

之相. 有爲. 是所相法. 有三之相者. 卽顯有

下	欄

爲有三能相也. 重言之有爲者. 此屬能相.

顯法有此. 體是有爲. 是緣生性. 非如白鷺.

表水非無. 亦非如童女相. 表法是善不

善. 不重言有爲. 疑表有爲有. 或表有爲

通善惡性. 今爲簡此重言有爲. 又此之言

卽第六轉. 是依士釋. 故知離法別有相體.

非無異法可說之言問旣有四相. 何

故此經但說三種俱舍二說. 初云除住.

若法令行三世遷流. 經說爲相. 生遷未來

法. 令流入現在. 異滅遷現法. 令流入過

去. 令其衰異及壞滅故. 如三怨敵見怨處

林. 牽出衰力. 損壞其命. 住於彼法攝受

安立. 樂不相離. 不說相中. 又無爲法有自

相住. 住相濫彼故經不說. 然經說住異. 是

此異別名. 如生名起. 滅名爲盡第二師

說. 卽此經中住異合說名住異相. 住是有情

所愛著處. 爲令生厭與異合說. 如示黑耳

與吉祥俱乃至廣說者. 謂有爲之起亦

可了知. 如樞要說然今大乘. 釋經說者

文各不同. 或說一相. 謂四□□南中取諸

行無常. 或說二. 謂璽弟子應觀諸法生

滅而住. 或八不中不生不滅. 或說三相. 如

此經說三有爲相. 或說四相. 處處皆同有

何密意作此說此說一相者. 謂說生滅

等總名無常. 非常相故. 八十一云有起

盡故是無常也. 卽是生滅等合名無常. 如

瑜伽論五十二說. 若由此相起厭思惟. 但

說爲相. 能起厭患離欲. 解脫. 本無今有生.

有已還無滅. 名無常相. 故經說一謂卽無常

經數: 一八三○

經名: 成唯識論述記卷第二末

頁數: 二八四

上	欄

何故生滅等合名無常以有非□有.

無非□無故. 無非□無所以言生. 有非□

有所以言滅. 無爲有而□有. 無法無而□

無. 以二常相今此有爲. 有不□有不同

無爲. 無不□無不同[&FFFF]#角. 故合名無常.

無彼有無之常相故. 此非卽是四中滅相.

亦兼生故住異與生. 同一世有故合說

說二相者. 瑜伽論說. 生及住異俱生所顯.

故住異二合爲一分. 建立生品. 於第二分

建立滅品. 此法有時名爲生品. 若後無常名

爲滅品. 令諸弟子應隨觀住. 八不□此.

爲除執著故但說二更不說餘. 又無常相

起厭思惟. 卽是此中說二所以說三相

者. 謂一生. 二滅. 三住異性. 瑜伽論說. 由一

切行三世所顯. 由未來世本無而生. 彼旣

生已落謝過去. 現在世法二相所顯. 謂住及

異唯現在法有住可得. 前後變異亦唯現在.

總說住異而爲一相. 似同俱舍第二師說.

然世不同說四相者. 義用四故然1今

此引三相之經. 共許經也

論. 此經不說至爲證不成述曰. 此卽總非.

大乘四相. 與色心等. 非一非異. 遮外定

異有實自體. 故言此經不說異等

此下別破有七

論. 非第六聲至卽色心故述曰. 第一六轉

無差難. 破所引第六轉言彼立量云. 之

有爲相言. 別有體. 有第六轉言故. 如天授

之衣. 祠授之□等. 今爲作不定過. 又如世

言色心之體. 非離色心而別有體. 返成

中	欄

生等非離於法有體亦然. 謂立量言. 第

六轉言所2目諸法. 非定別體. 第六轉故. 如

色心之體. 識之了別等. 不遮諸法有別體

者. 然遮生等定別有法決定相違

外人救云. 其能相體. 非卽所相. 說能所相

故. 如煙表火等. 大士相等爲3例亦爾. 卽

能所相定各有異. 故知生等與法定別論

主破云

論. 非能相體至異地等故述曰. 第二能所

不異難. 表火之相能所別. 例生等相能所

殊. 地等堅等能所一. 例生等相無別體. 地

堅爲相. 乃至風動爲相. 雖有之言. 及能所

義. 然非體別. 生等應然然就極成便無

實大士. 以衆同分大乘經部皆不許故. 若

就他義. 大士亦成. 薩婆多等. 今依自宗引

大士相有體爲例. 若依共許. 彼例不成. 故

俱舍中返以爲難. 云非大士相異於大士

等. 此中比量返覆可知. 然爲他因作不定

過此中遮定第六轉言有別自性. 非遮

一切

外人復曰. 若能所相體是一者. 何故經言有

爲之相

論. 若有爲相至應異所相述曰. 第三二相

應齊難. 此論主徵. 經言無爲寂靜爲相. 又

經說言無爲之相. 故離能相無別所相

量云. 汝無爲相. 應離體有. 說之相言故.

如有爲相. 返爲有爲比量可知然今論

主理亦應然. 經說有爲相. 別立其假相. 經

說無爲相. 應別立假相. 假相有立不立. 實

下	欄

相亦然. 亦有有者. 有無者故有爲有變

異差別可立假. 無爲體不異. 何須立假

相無爲無生. 無老. 無滅. 亦應立此三

種能相體無起盡. 又非多法顯分位殊.

故無爲法不假立相. 此義應思外人復云.

無爲不墮世. 不與能相合. 有爲旣墮世.

故與能相合此亦不然. 有爲墮世. 墮世

相合. 無爲非世. 非世相合. 大乘應爾. 無

爲非六. 非世無假相. 有爲墮世. 墮世無

假相此難不然. 爲顯差別墮世立相. 無

爲自法無差別. 何得立假相

更重難云

論. 又生等相至齊興作用述曰. 第四四相

齊興難. 有三子段. 第一例體應俱難量

云. 汝生用時. 住等三用亦應卽起. 體現有

故. 猶如生相住等三法若起用時. 生用

應起. 以現有體故. 如住等三用. 住等三用

比量亦然. 彼宗計爲前後起故

論. 若相違故用不頓興述曰. 子段第二例

用相違難. 卽此古昔薩婆多. 救用前後起.

今論主牒用相違故用不頓起

論. 體亦相違如何俱有述曰. 此論主難. 彼

若救言體不相違故得俱起. 用相違故不

得□者. 卽應難云以體同用亦應相違.

體不離用故. 如用以用從體用應不

違. 不離體故. 如體

此上. 古薩婆多師四相用違. 前後別起故爲

此難. 正理論師爲救此義. 復別解云. 三相

用俱一時. 所望別故. 住引等流果. 異衰其力

經數: 一八三○

經名: 成唯識論述記卷第二末

頁數: 二八五

上	欄

令後果弱不及前法. 其滅可知子段第

三新宗背古難. 論主非之

論. 又住異滅用不應俱述曰. 以相違故.

如苦樂受彼若救言. 誰謂相違. 若爾滅

相應不滅. 住不相違故. 如生相等

又難此師

論. 能相所相至無別性故述曰. 第五段有

三第一如體本有難. 彼部計用離體外

無. 故爲此難. 令用同體亦本來有

彼若救言. 以待因緣用不頓起. 因謂同類

因等. 緣謂餘三緣次子段第二因非本有

難. 論主答破

論. 若謂彼用至應非本有述曰. 此旣本有

何不頓生. 所待因緣若先無者. 便違自執.

論主亦然. 種子體本有. 何不用□生1種子

體本無. 理應無種子. 若以假故要待緣. 合

方生. 我亦實故要待實緣方起. 汝實緣現

有. 何不□合. 汝假緣□有. 何不頓生. 解云.

虛疏之法. 緣雖現有種. 更無外緣. 卽不能

起. 以劣弱故. 汝之實法何得例然. 此義應

思

正理論師復救之曰. 法待因緣故不頓起.

因有親疏. 緣法亦爾. 親因雖有. 無疏緣用.

亦不得生. 如雖有種. 水不合時. 芽不生

故. 次子段第三生等無能難. 論主破

論. 又執生等便爲無用述曰. 旣有同類親

因緣體. 餘緣亦合. 卽已得生. 故執生等便

爲無用. 旣有水種復待餘生. 如是橫執實

爲無用

中	欄

論. 所相□有至亦有生等述曰. 第六體等

相同難. 又所相法三世□有. 而言有生等來

與法合. 汝之無爲體□有. 應有生等合. 以

此返成無爲無生等. 有爲亦應然. 此中比

量返覆可知

論. 彼此異因不可得故述曰. 彼若救言三

世之法是有爲故. 與生等合. 無爲體常住.

何得有生等. 難云. 三世之法體有爲. 卽有

有爲之相合. 無爲體常住. 應有無爲之相

合. 又彼救言有爲有起可待相合. 無爲無

生不須相合. 難云. 無爲無起不須相合.

有爲體起何須相合. 由如是理徵難不窮.

故次論云. 彼此異因不可得故. 因者所以

論. 又去來世至非實有性述曰. 第七有無

乖角難. 有二. 初難後結. 難中有四子段. 第

一定世有無難. 欲破生滅無. 先破世非

有. 量云. 去來二世. 非實有體. 非現在故.

及非常故. 如空華等. 非常之言簡無爲法.

此定去來無

次子段第二生滅非依難

論. 生名爲有至應非現在述曰. 生法名有.

未來旣無. 如何有生在彼無世. 現在旣是有.

過去名爲無. 滅體令法無. 應非是現在故.

應滅相在過去世. 薩婆多說在現在故

彼復救言. 誰言滅相其體是無令成過去

論. 滅若非無生應非有述曰. 子段第三滅

生相□難. 此論主難. 生滅體相違. 生法體

是有. 滅生相返故. 滅法體成無. 滅體若非

無. 生應非是有. 然正理師. 未來之世生有

下	欄

功能. 及過去有與果功能而非作用. 作用

唯現在. 卽是取果用. 此亦不然. 何不去來

法皆令有功能. 生非作用. 與果亦非是作

用故. 卽未來一切法應□時生. 過去一切法

應□與果. 若言作用說現在. 過未說功能.

卽現在有功能. 應名爲過未. 唯住相取果

可名作用. 異滅不能取果. 卽是功能. 便

非現在. 若謂作用不要取果. 卽顯生相亦

非功能. 此義應審. 諸論無有. 婆沙第三說

未來三法有作用者. 復如何通

論. 又滅違住至何容異世述曰. 子段第四

違同須異難. 又滅能滅法. 住能住法. 體是

相違. 寧執同世. 住旣不違生. 一種令法有.

何容返異世. 故應生住同在現時. 滅相體

無令成過去. 滅應與住世定不同

論. 故彼所執進退非理述曰. 第二總結非

也. 進爲相違. 體不得俱有. 退不相返. 用何

不齊生. 又進非理. 應滅與住不同時. 退非

理. 生住例應同世. 又進住滅異世. 便違自

宗. 退住滅世同. 復乖正理. 別破異相如俱

舍說. 卽前異不成. 異前非一法. 廣說如彼.

今略不破

論. 然有爲法至假立四相述曰. 下述自義

文有其二. 初申自義. 後結成假初述

正義. 文復有五. 初簡他宗說立相意. 文意

可知

論. 本無今有至無時名滅述曰. 自下第二

說相相狀言四相者. 卽本無今有等法.

暫停名住. 與前後念法別名異. 生滅可

經數: 一八三○

經名: 成唯識論述記卷第二末

頁數: 二八六

上	欄

知. 此□如菩薩地四十六卷說

論. 前三有故至故在過去述曰. 第三約世

辨相

論. 如何無法與有爲相述曰. 第四釋難. 此

外人問滅若是無. 如何與現在有體法爲

相

論. 表此後無爲相何失述曰. 此論主答.

不表法現1在. 但表法後無. 因明者. 說無

得爲無因故亦無過若爾卽龜毛等應立

爲相答此不同彼. 非後無故. 本無今無

故非是相. 卽現在法於後無時. 名之爲滅.

假言過去. 過去體無. 實非彼世

論. 生表有法乃至暫有用述曰. 此文正述

說相所由. 及相所表. 意義可知

論. 故此四相至而表有異述曰. 雖於一

法義別說四. 所望旣異故表不同

論. 此依刹那至亦得假立述曰. 第五立一

期. 此中四表但約刹那. 然一期生十時分位.

亦得假立. 一刹那立同薩婆多. 一期等立

同正量部. 合二立者同經部師

論. 初有名生至轉變名異述曰. 此則正□

一期四相. 菩薩地說刹那四相. 餘論等處但

約一期. 此中通說. 彼皆互擧. 同顯揚及瑜

伽八十八說. 諸論皆說刹那之異. 唯望於

前. 此說於異亦望於後. 諸論通說一切有

情. 無學末心無後法故唯望前作. 此論亦

說除彼末心. 餘有情類可有爲語. 亦不相

違. 旣一期生自望爲相. 故立異相依轉變

立. 不同刹那望前後法

中	欄

論. 是故四相皆是假立述曰. 總結相假

遮外實法. 言四相者. 帶數釋名. 相者相狀.

標印名相. 由此標法知是有爲. 諸門分別

如餘處說

論. 復如何知至名句文身述曰自下第六

破名句等身. 此則論主初問外人

論. 契經說故至名句文身述曰. 外人第二

擧經答有. 謂成佛時. 得未曾有名身等故

論. 此經不說至爲證不成述曰. 論主第三

總非外人引經說有

論. 若名句文至非實能詮述曰. 此下別破

中有五. 第一論主別出理非. 如色非詮難.

色等異聲體是實有非實能詮. 名等應爾.

量云. 如汝所說實名句等. 非實能詮. 汝許

異聲有實體故. 如色香等. 我宗所許名

等. 異聲實體無故. 聲爲能詮. 汝許異聲有.

如色非能詮

論. 謂聲能生至何用名等述曰. 下第二名

等無用難. 更責外非. 汝計生名等聲定有

屈曲. 此屈曲聲足能詮義. 何用計離聲外

別有名等. 薩婆多雖有名由聲顯. 生二義.

今取生破. 顯類破之

正理師救云. 聲上屈曲是名句文. 體異於

聲而定實有

論. 若謂聲上至異聲實有述曰. 此下第三

聲色無差難. 論主牒云若謂如此者

次下正難

論. 所見色上至別有實體述曰. 色等法上

形量屈曲. 卽是長短方圓表等. 或卽書上

下	欄

文字. 亦是色之屈曲. 然色之屈曲. 不異於

色卽色處攝. 聲上屈曲. 應不異聲聲處所

收. 量云. 聲之屈曲. 應非離所依別有實

體法處所收. 色蘊上屈曲故. 或色聲二色

之上隨一屈曲故. 如色處長等. 若不言法

處所收. 同喩便有所立不成. 又汝色上屈

曲. 應別有體法處所收. 色蘊上屈曲故. 如

聲上屈曲等. 此中外例亦復如是. 汝大乘師

聲上屈曲. 雖體非實. 仍法處收. 色上屈曲.

應體非實法處所攝. 若以聲能顯義. 有敎

性故. 意識所得故法處收. 假立名等我宗

亦爾. 彼此異因不可得故此義不然. 不

唯依聲立名等故. 亦依光明等而假立故.

旣依多法唯意所緣. 故法處收. 不可難言

戒體但依思應別處攝. 現同處故

自下第四例聲生語詮難

論. 若謂聲上至非能詮者述曰. 下第四段.

子段有四. 第一隨他不詮難. 牒彼救言. 語

聲上屈曲. 非能詮表. 聲上屈曲故. 如絃管

聲. 又此屈曲是聲體性故. 如色上屈曲. 卽

色體性. 此不能詮. 由此故知別有名等

論. 此應如彼聲不別生名等述曰. 此正難

云. 如彼絃管聲雖有屈曲. 不能生名等.

此語聲上屈曲. 例亦應爾. 量云. 汝內屈曲

聲. 不能生實名. 聲屈曲故. 如絃管聲. 又若

語聲上屈曲. 卽能生名. 絃管屈曲. 不能生

名. 我亦如是. 語聲上屈曲能詮表義. 絃上

屈曲不能詮表. 如生名相似故. 言此應

如彼聲不別生名等. 他宗許絃上屈曲不

經數: 一八三○

經名: 成唯識論述記卷第二末

頁數: 二八七

上	欄

別生名

此卽且就他宗爲論且例令齊. 此下復出

己之正義

論. 又誰說彼定不能詮述曰. 第二子段. 正

義詮同難. 我亦不說絃上屈曲非不能詮.

但如汝化人身語二業非善惡性. 今大乘

因俱故. 如林聲說法. 亦得有善等. 離質化

不廢通善. 汝若以聲上屈曲. 例同於色.

不能詮表. 我亦以色上屈曲. 例同於聲. 不

生名等. 旣以生名不等. 明知詮表亦異. 色

屈曲不能詮. 聲屈曲許能詮. 此有何過

論. 聲若能詮至應有詮用述曰. 子段第三.

例生非詮難. 彼復救言若一切聲皆有詮

表. 如絃管等者. 卽風鈴等聲應有詮用. 我

許內聲能生名等故有詮表. 非一切聲皆

生名等. 風鈴等聲故無詮用. 汝旣以聲卽

能詮表. 風鈴等聲應有詮用

論. 此應如彼至名句文身述曰. 論主質云.

此風鈴等聲. 如彼所執不能別生實名句

文. 我宗亦說風鈴等聲亦無詮表. 彼計語

聲能生名等. 風鈴等聲不能生. 我許聲體

能詮表. 何妨風鈴等聲不能詮. 以內語聲.

有屈曲音韻故能詮表. 風鈴等聲則不如

是. 不別生實名句等者. 顯二家義. 彼此

風鈴□不能生實假名等. 內聲卽能生實

假名等故

論. 若唯語聲至唯語能詮述曰. 子段第四.

例生能詮難. 更成語詮. 彼復救言風鈴等

聲是外法. 不能生名等. 語聲是內法. 何妨

中	欄

卽能別生名者且就彼計申自義云. 語

聲是內聲. 聲體卽能詮. 風鈴聲是外. 卽不

能詮表. 汝雖內聲能生名. 非一切內聲皆

能生名. 我雖內聲能詮表. 非一切內聲皆

能詮. 正義應言. 汝許語聲方能生名. 非風

鈴等. 我許屈曲之聲有詮表. 如絃管等. 卽

風鈴等旣無屈曲. 不能詮表. 無能詮用故.

內聲生名有能詮定量. 內聲詮表何妨亦是

能詮定量. 外法聲不然. 生名之聲有能詮.

彼無能詮故

論. 何理定知能詮卽語述曰. 此下第五段.

徵機調難有三. 一問. 二詰. 三調. 此初. 外人

問言. 何理定知能詮法者. 非名身等. 體卽

是語. 若聲能生名. 名可能詮. 聲非能詮. 能

詮離聲旣無別體. 初發聲時應卽能詮. 何

爲初不能詮後方能詮. 故知後時名等生也.

由此故知能詮卽語

論. 寧知異語別有能詮述曰. 論主詰云. 汝

亦寧知異語聲體別有名能詮. 汝言能生

名等名等能詮故異語者. 汝如何生不可

一法分分漸生. 又諸念聲非聚集起如何名

生. 亦應初念聲卽能生名等. 彼若救言如

無表發待前表等最後生故. 旣爾. 卽應末

聲生名. 汝應但聞末後之聲. 便能解義. 理

旣不爾. 故知但由無始串習. 前前諸聲分位

力故. 後生解時謂聞名等. 其實耳等但能

取得聲之自性刹那便滅. 意識於中詮解究

竟名爲名等. 非別實有. 是故汝等寧知異

語別有能詮

下	欄

論. 語不異能詮至天愛非餘述曰. 下論主

調. 語卽能詮. 若人若天皆共了達. 共知聲

語卽能詮故. 執能詮是名. 體異於語. 唯汝

天愛. 非餘智者. 以語與名不卽不離. 然但

可言離語無體言天愛者. 以其愚癡無

可錄念. 唯天所愛方得自存. 如言此人天

矜故爾故名天愛. 又名癡人卽是天也. 如

說奴爲郎君等. 此調之言. □天汝甚可矜.

故言天愛. 天卽是愛. 如樞要中說此義也

外人問. 旣聲體卽能詮. 如何有名等三種差

別

論. 然依語聲至名句文身述曰. 下申正義

有四. 一顯假差別也. 此論主解. 依聲假立

句名文身. 如梵音斫芻. 但言斫. 唯言芻.

未有所目. 說爲字分位. 若二連合能詮法

體. 詮於眼體說爲名分位. 然未有句位. 更

添言阿薩和縛. 名爲眼有漏. 說爲句位. 故

依分位以立名等. 依一切位. 非自在者

外人問. 雖言分位差別. 何者是也

論. 名詮自性至爲二所依述曰. 二顯三用

殊. 名詮法自性. 句詮法差別. 文體是字. 爲

名句之所依. 不能詮自性及差別故. 文者

彰義. 與二爲依彰表二故. 又名爲體. 與

二爲依能顯義故. 而體非顯. 字者無改轉

義. 是其字體. 文是功能 . 功能卽體故言文

卽是字等. 或字爲初首. 卽多刹那聲集成一

字. 集多字爲所依. 次能成名詮諸法體.

集多名已1後成句身詮法差別. 卽雜集

云自性. 差別. 及此二言. 總攝一切. 彼二言

經數: 一八三○

經名: 成唯識論述記卷第二末

頁數: 二八八

上	欄

者. 卽是字也. 字卽語故說之爲言. 名句二

種所依止之言也. 瑜伽言名於自性施設.

句於差別施設. 名句所依止性說之爲字.

又顯揚言句必有名. 名不必有句. 名必有

字. 字不必有名. 如樞要說問曰如此卷.

言名詮諸法但得共相不得自相. 何故今

言名詮自性. 答曰. 此有密意. 謂諸法中自

相共相. 體非是遍. 有是自相非共相. 如靑

色等相. 有是共相非自相. 如空無我等. 其

自性差別. 體卽遍通. 自相共相皆有自性.

自相共相皆有差別. 何以知者. 如因明云

有法言自性. 法是差別. 如五蘊中思數. 體是

自性. 有漏無漏我無我是差別. 數論師立

我是思. 卽以我爲自性. 以是有法故. 思爲

差別. 以是法故. 是我非我之共相. 亦有自

性. 思之自相亦有差別. 今此中言不同於

彼. 諸法自相非名等詮. 唯現量證. 名唯詮

共相. 今言詮自性者. 卽是共相之自性. 自

性者體義. 差別者體上差別義. 卽自相共相.

皆有體性. 及差別義故問曰. 何故名自

相共相答曰. 法自體唯證智知. 言說不及

是自相. 若法體性言說所及假智所緣是爲

共相問曰. 如一切法皆言不及. 而復乃

云言說及者是爲共相. 一何乖返. 答曰共相

是法自體上義. 更無別體. 且如名詮火等

法時. 遮非火等. 此義卽通一切火上. 故言

共相得其義也. 非苦空等之共相理若

爾卽一切法不可言. 不可言言亦不稱理. 遮

可言故言不可言. 非不可言卽稱法體. 法

中	欄

體亦非不可言故. 而今乃言名得自性者.

共相爲自性. 故今應解. 此非法體其義可

然. 言名等詮共相. 非謂卽得共相體. 但

遮得自相故. 言名詮共相問曰. 若爾卽

名不詮自性. 不得共相之自性故. 又1准五

根五塵. 心心法得. 此義應思. 然不得共相

之別義名得自性. 非詮稱共相之自體也

問曰. 如色蘊是自相. 漏無漏是共相. 色

蘊之中色處等是自相. 色蘊是共相. 色處中

靑等是自相. 色處是共相. 又靑等是共相. 隨

一樹等是自相. 樹等是共相. 枝等是自相. 枝

等是共相. 極微爲自相. 今言不得自相. 爲

是不得2色蘊色總自相. 爲不得靑等色別

自相. 答曰. 俱不得色及靑等. 皆詮不及故

問曰. 若爾卽漏無漏等豈詮得及. 如佛

言有漏. 佛言非有漏. 凡夫言無漏. 凡夫言

非無漏. 如詮火時亦不燒口. 豈得漏無

漏耶. 而言名得共相之自性. 此義但遮得

自相非謂名卽得共相. 然法體不可說自

相共相. 以假言詮也. 謂有定量且名共相.

非謂自共相者. 名3言所及. 何故不立頌

爲不相應. 以離名句文無別用故. 詮法

體義名句以周. 爲二所依文用已足. 故頌

不立. 進不及名等. 退不如文故. 此雖有

多字未了有名如悉曇章等. 有多字名未

了有句. 如雜心云. 眼耳及與鼻等. 雖有

名字無句. 顯義未圓故. 若般若燈. 集法滿

足卽說爲句. 今是名攝故不別說頌

問曰. 上來雖言名等卽聲. 若名等是不相應

下	欄

行者. 色上屈曲非不相應. 聲何故爾

論. 此三離聲至亦不卽聲述曰. 三明不

卽離. 論主答云. 此三離聲雖無別體. 名等

是假. 聲是實有. 假實異故. 故名等三非卽

是聲. 非聲處攝. 但是差別之聲義說名等.

以詮義故是不相應. 無別種子生故言卽

聲

論. 由此法辭至亦各有異述曰. 外人問言.

若名等卽聲. 法辭二無□解境有何別. 答

曰. 卽此緣故二境有異. 法無□解緣假名

等. 辭無□解緣實聲等. 故說境差別. 非二

俱緣實. 雖二自性互不相離. 法對所詮故

但取名. 辭多對機故但說聲. 耳聞聲已意

了義故. 以所對不同說二有異. 非體有

異也. 又此二境及名等三. 與聲別者. 蘊處

界攝亦有異故. 色蘊行蘊. 聲處法處. 聲界

法界. 如其次第攝聲名等問曰. 聲上屈

曲假. 卽言不相應. 色上屈曲假. 應非色處

攝答聲上有敎名等不相應. 色上無敎故是

色處攝

問曰. 聲上屈曲卽以爲敎. 色上屈曲應亦

爲敎

論. 且依此土至非謂一切述曰. 四會相違.

名等依聲者依此土說. 諸餘佛土名等依

餘故

論諸餘佛土至假立三故述曰. 餘佛土者.

何者是耶. 如無垢稱經說. 或以光明. 妙香.

及味. 等者等取觸思數等. 此上皆得假立

名等三種. 亦是不相應攝此三法故問曰.

經數: 一八三○

經名: 成唯識論述記卷第二末

頁數: 二八九

上	欄

小乘不信有他方佛. 何故以此爲證. 又如

何知有他方佛. 證此量云. 除此三千界外

他方. 亦應時有佛出敎化衆生. 有人天衆

生故. 猶如此土. 證光明等爲佛敎. 量云. 光

明等上. 亦得有名等. 衆生機欲待故. 如此

聲上有名等. 由依多法立名故. 非聲處

攝. 依發身語多法立無表色. 依多法立.

命根等與六處爲根. 長等不同. 有義無表

命根但依一立. 然非敎性. 故同所依法處

所攝. □云便善那此有四義. 一者扇. 二相

好. 三根形. 四味. 此卽是鹽. 能顯諸物中味

故. 味卽文是. 如言文義巧妙等目之爲便

繕那. 此中四義總是一顯義. 古德說名爲味.

對法云. 此又名顯. 能顯彼義故. 爲名句所

依能顯義故. 惡察那是字. 無改轉義. 如對

法說□陀是跡. 如尋象跡以覓象等. 此名

爲句. 理應名跡. 義之跡故. 尋此知義也.

順古所□稱之爲句. 播陀是足上來且

依俱舍破十四不相應訖. 如瑜伽五十二

五十四六等及顯揚五蘊對法第二等說. 大

乘雖依色心上立. 然與色心不一不異.

如名與聲. 無別體及別種故言不異. 假

實蘊等攝別故言不一. 餘十種法皆應知

也. 又約界地漏無漏現行種子凡夫內外

等諸義. 如別抄說. 八十一卷亦有說也

論. 有執隨眠至行蘊所攝述曰. 此是大衆

彌沙塞計. 一說等同. 此如俱舍隨眠品說

論. 彼亦非理至非不相應述曰. 論主破之.

此中量云. 貪等隨眠. 非不相應攝. 名貪等

中	欄

故. 如現行貪等. 此中貪嗔癡一一爲之. 薩

婆多隨眠是纏現行法. 諸部之中此義最心

粗也. 我今大乘隨眠卽是心心所法. 第八識

中諸染汚種. 故以破之. 非遮彼不相應. 我

卽是相應. 此非一異故

論. 執別有餘至皆應遮止述曰. 有餘部執

不失增長. 爲不相應. 是得異名. 皆准此破.

此如成業論正量部. 舊云不失法如券是

也. 幷破正理師和合性等. 及破成實論無表

戒等

次下第三破無爲法. 於中有三. 初破外計.

次顯正理. 第三結非. 就破外中. 初總非. 後

別破. 總非中有三. 初總非無實. 次顯法定

無. 後爲是遮破

論. 諸無爲法至理不可得述曰. 此卽最初

總非無實. 薩婆多等實有無爲. 此中皆破.

然不相應卽色心等. 故初遮中皆言不異. 此

諸無爲非卽色等. 不可言不異. 但可言

離色等實有. 定無. 大乘眞如望有爲法. 非

卽非離不異不一. 旣殊彼計. 故破無失

論. 且定有法略有三種述曰. 此卽第二顯

法定無. 極成之法不過三種

論. 一現所知法如色心等述曰. 卽是五識

身. 他心智境. 謂色等五塵及心心所. 此約

總聚. 不別分別此何識境. 現量所知名現

所知

論. 二現受用法如甁衣等述曰. 此雖現見

受用. 而非現量所得. 是假法故. 但是世現

所受用物

下	欄

論. 如是二法至不1得因成述曰. 一切世

間皆共知有. 更不須待比量成立. 2問此

中緣甁等心是何量攝. 答非量收. 3不親緣

得法自體故. 非比度故. 非量所收. 非量

不要唯堅執故

論. 三有作用法至證知是有述曰. 此五色

根非現量得. 亦非現世人所共知. 此眼耳

等. 各由彼彼有發識用. 比知是有言證

知者. 證成道理也. 以現見果比有因故. 果

謂所生心心所法. 比量知有淸淨色根. 此

非現量他心智知. 然今大乘第八識境. 亦現

量得. 佛智緣時亦現量緣. 今就他部除佛以

外共許爲論. 非世共悉. 是故但言比知是

有

論. 無爲非世至如眼耳等述曰. 且三無

爲. 非如前二. 世共知有. 不同第三. 比作

用了如眼耳等. 故知定無. 量云. 汝宗所立

三種無爲. 應離色等無別實性. 前三法不

攝故. 或非世共知及無用故. 如龜毛等. 然

我眞如. 非全離於色心等有. 無不定過. 又

應簡別. 汝等無爲. 非眞實有. 以無用故.

如[&FFFF]#角等

論. 設許有用至無爲定有述曰. 汝宗無爲.

應非無爲是無常法. 許有用故. 如眼耳

等. 下結句文許通於上. 此非彼宗. 設義破

也. 故不可執無爲實有

此下卽是第三量破

論. 然諸無爲至所顯性故述曰. 此擧有法

及二種因. 色心等所顯性者. 謂色亦能顯色

經數: 一八三○

經名: 成唯識論述記卷第二末

頁數: 二九○

上	欄

心等. 如燈日月照色等法. 以色顯色. 以

聲詮色心. 以身語業表善惡色心等此

卽以色表色心也. 心顯色心其理可解

論. 如色心等至實無爲性述曰. 此擧同喩

及與宗法. 謂立量云. 汝諸無爲. 不應執爲

離色心等實無爲性. 所知性故. 或色心等

所顯性故. 如色心等然色心等非離色

等實無爲性. 故以色等爲其同喩. 此中宗

等尋文可知. 今此比量破歸唯識

以下別破空等一多. 初破薩婆多等立三無

爲者計. 第二例破餘部. 第三總破. 言無爲

者. 此非六釋. 無二義故. 如云□路1波雖

有三字共目一色. 無別體義不可別釋.

以無合故. 由擇所得滅名爲擇滅. 由第三

□上依士釋. 不唯第六□有依士釋. 非由

擇力所得亦爾. 苦樂想受之滅. 依士釋也.

其虛空不動. 旣無別體義. 不可別解. 善法

之眞如. 亦依士釋. 眞卽如者. 持業釋也

論. 又虛空等爲一爲多述曰. 下文有二.

初審. 後破. 此問定宗. 三無爲法爲體是一.

爲體是多. 薩婆多師此有二說. 一云是一.

一云是多. 故今俱破. 如婆沙第十. 虛空有

二說

論. 若體是一遍一切處述曰. 此定外人三

體各一

論. 虛空容受至體應成多述曰. 且彼虛空

容色等故. 隨其一一色等法合. 虛空體應

成多. 此擧宗已

論. 一所合處餘不合故述曰. 更擧一因. 宗

中	欄

如前. 一處色合處. 餘處色不合. 故如餘處

色. 餘處色合處. 彼色不合故體非是一. 虛

空亦應爾. 比量應思

下破設救. 謂此合處餘色亦合

論. 不爾諸法應互相遍述曰. 比量可知.

若非此處色合時. 餘處色不合. 卽色等法

應互相遍. 以此處色合時. 餘處色亦合. 此

處色卽餘處色故. 一一色等應互相遍. 隨

彼虛空其量遍故

論. 若謂虛空至如餘無爲述曰. 彼言虛空

不與法合破云. 虛空應不能容受. 不與

法合故. 如餘二無爲. 今言合者謂容受義.

故初標宗. 虛空容受色等法故. 本計容受.

今設不容受. 故有此過. 更非餘意

論. 又色等中有虛空不述曰. 更審外人

論. 有應相雜無應不遍述曰. 有無□難. 色

中有空. 色體與空體應相雜. 量云. 色中虛

空. 體應卽色. 處無別故. 如此處色體. 相雜

者. 是一義. 若此色體中無有虛空. 虛空應

不遍一切法. 不遍一切法故應是有爲.

如地水別

論. 一部一品至餘品擇滅述曰. 破空一

已. 又若擇滅體是一者. 且如五部. 一部九

品. 一品結斷時. 應得餘未斷四部. 八品擇

滅無爲. 以體是一故. 如彼已得一部. 一品

所得擇滅

論. 一法緣闕至得非擇滅述曰. 非擇無爲

體是一者. 一法緣闕得不生時. 應於一切

法得非擇滅. 以非2擇體唯是一故. 如已所

下	欄

得非擇之法

問. 何故難空令色中有空. 次難令亦得餘

部品擇滅. 後難令亦得餘法非擇滅

論. 執彼體一理應爾故述曰. 汝執此三各

體唯一. 故理應有如是過失

論. 若體是多至非實無爲述曰. 此等比量

義准可知. 此三無爲體各多者. 應是有爲.

便有品類. 此處三品類. 非彼品類故. 如色

等法. 非實無爲. 此卽總破三體多訖

論. 虛空又應非遍容受述曰. 別破空多. 汝

今旣說虛空體多. 應非遍. 非容受. 色等中

無故非是遍. 無色處有故非容受. 此卽別

破薩婆多等執有實無爲者. 此三無爲雖

復各有破其一多. 毘婆沙師3取空體一. 餘

二各多. 此難雙關一多□破

論. 餘部所執至准前應破述曰. 大衆等四

部立九無爲. 化地部亦執有九. 各各不

同. 此下方破. 此等無爲. 離心心所體非實

有. 許無爲故. 如三無爲. 如是一切准前

應破

下重總破以上諸部

論. 又諸無爲至非異心等有述曰. 諸無爲

法. 非定實有. 無因果故. 如[&FFFF]#角等. 他部無

爲無有因果. 體是因果. 而無因果也. 因果

卽是六因五果. 爲離繫果時. 非六因所得.

爲能作因等時. 不得五果故. 自宗無爲非

異心等. 故無過失

論. 然契經說至略有二種述曰. 下申正義

也